དལ་འབྱོར་རིན་ཆེན་རྙེད་པ་དེ་སྙེད་དུ་སྟོར་ཞིང་།།ཐར་པའི་སྲོག་ལ་རྒོལ་བའི་འཇིགས
ཆེན་གྱིས་བཏབས་པའི།།མུ་ཏོ་རྒན་པོའི་སྣང་ཚུལ་འདི་ལྟ་ཞིག་ལགས་ཏེ།།ཀ་ལནྟ་ས་དང་མཚུངས་འདོད་ཆེན་གྱི་མི་བདག།ཁ་ཏོན་བཟླས་བརྗོད་བགྱིས་ཀྱང་འདུ་འཛི་ཡི་སེམས

གཡེངས།།གང་ལྟར་བྱས་ཀྱང་དགྲ་གཉེན་འདུལ་སྐྱོངས་སུ་ཤོར་བ།།ང་ཡི་ཚུལ་འདིར་བསམ་པས་སྙིང་རླུང་རང་ལྡང་ངོ་།།ཅལ་སྒྲོག་རྗེས་སུ་རྒྱུག་པའི་ཅོལ་ཆུང་ཞིག་མིན་ཡང་།།ཆ
འཇོག་ཕེར་བའི་ཉམས་ལེན་རང་རྒྱུད་དང་མ་འདྲེས།།ཛ་དར་ལོངས་སྤྱོད་སྙིང་པོ་མེད་པ་རུ་ཤེས་མོད།།ཉ་དང་ཆུ་ཡི་ངང་ཚུལ་སྤོངས་ཐབས་ནི་མི་འདུག།ཏ་མཱུ་ར་མཚུངས་ངག་སྙན་ཟང
ཟིང་གི་གཡབ་མོས།།ཐབས་ཁ་ཚོགས་པ་སྐྱོང་དགོས་གཞན་དབང་གི་ཁོལ་པོར།།དལ་མེད་ངོ་བསྲུང་བགྱིས་ཀྱང་མགུ་མཁན་ནི་མི་འདུག།ན་ཚོད་ཡོལ་ནས་འཆི་བར་གཏུགས་པ
འདི་ཀྱི་ཧུད།།པར་བུ་ལྟ་བུའི་ཐར་མེད་བརྩོན་ར་འདིར་ཆུད་ཅིང་།།ཕ་མ་གསོད་པའི་ཡོལང་དམར་མཆོད་ཀྱི་ཆོས་སྟོན།།བག་མེད་སྡིག་པ་འཕེལ་བའི་ངང་ཚུལ་ལ་སྤྱོད་བཞིན།།མ
རྒན་རེ་ལྟོས་སྐྱབས་མགོན་བྱེད་པ་འདི་ཡི་མུག།ཙབ་ཙུབ་སྒོ་མང་མ་བྱས་དགེ་སྦྱོར་ལ་རེམ་ཀྱང་།།ཚད་དུ་ཕྱིན་པའི་ཚོགས་ལམ་ད་དུང་ཡང་མ་བགྲོད།།ཛ་ཛོར་སློབ་འབངས་སྐྱོད་པའི
བསྟན་དགོན་གྱི་གཉེར་ཁས།།ཝ་རྒན་གལ་དུ་ཚུད་འདྲའི་དབང་མེད་འདི་ཡིད་སྐྱོ།།ཞལ་མཇལ་ཕྱག་དབང་ཐོབ་དཀའི་སྐུ་ཆེན་གྱི་རྣམ་དཔྱོད།།ཟ་མ་དཀོར་ནག་ལོག་འཚོའི་སྐུ་བསོད

ནི་ཆེ་ཡང་།།འམ་བུ་ཡ་མ་རཱ་ཛའི་ཁྲིམས་ར་དེར་སླེབ་ཉིན།།ཡ་ང་འཇིག་པའི་བུན་སྐྱེད་འཇལ་དགོས་འདི་རེ་སྡུག།ར་བ་གངས་རིས་བསྐོར་བའི་བྷོ་ཊ་ཡི་ལྗོངས་
འདིར།།ལ་ཆེན་ཐུབ་པའི་བསྟན་པ་རྟགས་ཙམ་ལ་ཐུགས་ཤིང་།།ཤ་ཆོས་དོན་བརྒྱུད་འཛིན་པའི་གྲོགས་པོ་ནི་མེད་པའི།།ས་ཕྱོགས་འདི་རུ་ལས་ངན་དབང་བཅོན་ཁོས་འཕངས
འདུག།ཧ་ལས་སྲོག་ལ་བབ་ཀྱང་དཀོན་མཆོག་ནི་མི་གཏོང་།།ཧ་ལམ་ལས་འབྲས་ཡིད་ཆེས་ངེས་པ་ཞིག་རྙེད་ཀྱང་།།ཧང་སོང་ཆེ་བའི་བསྟན་དང་འགྲོ་དོན་གྱི་དངོས་གྲུབ།།ཧ་
ཅད་རྣམ་གཡེང་ཆང་གི་སྨྱོ་ཚབས་འདི་ཆེ་བྱུང་།།ཨ་ཀྲད་སེ་ད་ལྟ་བུའི་གཤིས་ངན་ཞིག་མེད་པས།།།ཨ་དོན་ཕྱག་རྫོགས་དབྱེར་མེད་གོ་བ་ཞིག་རྙེད་ནས།།ཨ་སྡུག་ཆོས་སྤོངས་སྒྲུབ་
པའི་གྲལ་ནང་དུ་མ་ཆུད།།ཨ་བསོད་འདི་ཙམ་མཆིས་པའང་རྗེ་བཙུན་གྱི་བཀའ་དྲིན།།དྲིན་ལན་བདག་པས་གཞན་ག་ཅེས་བྱང་ཆུབ་ཀྱི་སྤྱོད་མཆོག།མཆོག་གི་གོ་འཕང་ཐོབ་པར
མི་གཏོང་བར་བསབ་ནས།།ནཱ་ཐ་བཛྲ་དྷཱ་རས་ངན་བུ་ཡི་རེ་སྨོན།།སྨོན་བཞིན་འགྲུབ་པའི་མཐུན་འགྱུར་བྱིན་རླབས་ཤིག་སྩོལ་དང་།།སྲིད་ཞིའི་མཐའ་ལ་མི་གནས་ཤེས་རབ་དང་

སྙིང་རྗེས།།མཁའ་མཐས་གཏུགས་པའི་མརྒན་བདེ་ཆེན་ལ་འགོད་བཞིན།།ཧེ་རུ་ཀ་དང་སྤྱོད་ཡུལ་མཉམ་པ་ཡི་གོ་འཕང་།།ཡན་ལག་བདུན་ལྡན་སྐུ་གསུམ་མངོན་གྱུར་དུ་ཤོག་ཅིག།
།བར་ཆད་འཕྲང་ལས་སྒྲོལ་ཞིང་དུས་མིན་འཆི་བཟློག་གི་གསོལ་འདེབས།རྗེ་བཙུན་རྡོ་རྗེ་འཆང་གི་ཐུགས་རྗེ་བསྐུལ་ཞིང་།།སང་རྒྱས་ཀྱི་བསྟན་པ་དང་།སེམས་ཅན་གྱི་
དོན་དུ་རང་དམ་བཅའ་བའི་གླུ།བན་རྒན་སེམས་ཁྲལ་གྱིས་སྨྱོས་པའི་འོ་དོད་འདི་ལྟ་སྟེ།བླ་མ་མཁྱེན་ནོ།།བླ་མ་མཁྱེན་ནོ།།བླ་མ་མཁྱེན་ནོ་ཐུགས་རྗེས་གཟིགས་ཤིག།སངས
རྒྱས་ཀུན་གྱི་ཡེ་ཤེས་གཅིག་བསྡུས།།རྡོ་རྗེ་རྒྱལ་པོ་པདྨ་གར་དབང་།།ངན་བུ་བདག་གི་སྙིང་གི་འོ་དོད།།འབོད་དོ་མི་མངོན་དབྱིངས་ནས་དགོངས་མཛོད།།བླ་མ་མཁྱེན་ནོ་ཐུགས
རྗེས་གཟིགས་ཤིག།དུས་ཟད་མར་འགྲི་བ་བསྐལ་པའི་བར་ཁུག།རྟགས་ཙམ་འཛིན་པའི་བསྟན་པའི་མཐའ་མ།།སྙིགས་མ་ལྔ་བདོའི་དུས་བའི་ཀློང་འདིར།།ཟར་མེད་ཆུད་པའི
ལས་ངན་བདག་ལ།།སྐྱབས་དང་རེས་གཞན་ན་མེད་དོ།།བླ་མ་མཁྱེན་ནོ་ཐུགས་རྗེས་གཟིགས་ཤིག།སྣོད་བཅུད་ལེགས་པའི་རྟེན་འབྱུང་ལྡོག་པས།།མི་བཟད་ཉེས་བརྒྱའི་ལྕགས་

ཀྱིས་བསྡོམས་ཤིང་།།སྡེ་བརྒྱད་དམ་སྲིའི་ཆོ་འཕྲུལ་དུ་མས།།ཆོས་བྱེད་སྲོག་ལ་རྒོལ་བའི་བར་ཆད།།སྐྱོབ་པའི་དཀོན་མཆོག་ཁྱེད་ལས་མེད་དོ།།མི་མཐུན་པར་
ཆད་འཕྲང་ལས་སྒྲོལ་ཅིག།དུས་མིན་འཆི་བ་གཏན་ནས་བཟློག་ཅིག།བླ་མ་མཁྱེན་ནོ་ཐུགས་རྗེས་གཟིགས་ཤིག།སྐྱེ་བོའི་སྤྱོད་ཚུལ་མི་དགེར་འབད་ཅིང་།།སྟོན་པའི་རྗེས་འཇུག
བཀའ་འདས་ཁྲིམས་ཉམས།།སྡིག་ཏོཿཅན་གྱི་གཞུང་བཞིན་བྱེད་པའི།།སྣང་ཚུལ་མཐོང་བས་སྙིང་རླུང་ལྡངས་ཤིང་།།སྡིག་པའི་གྲིབ་ཀྱིས་དགེ་སྦྱོར་འགྲིབ་པའི།།སྐྱབས་མེད
ལྟོས་བྲལ་བདག་གི་བློ་གཏད།།རྗེ་བཙུན་ཁྱེད་ལས་གཞན་དུ་མེད་དེ།།མི་མཐུན་རྐྱེན་ངན་འཕྲང་ལས་སྒྲོལ་ཅིག།དུས་མིན་འཆི་བ་གཏན་ནས་བཟློག་ཅིག།བླ་མ་མཁྱེན
ནོ་ཐུགས་རྗེས་གཟིགས་ཤིག།ཕྱི་ཡུལ་སྣོད་བཅུད་དགྲ་རུ་ལངས་པའི།།འཁྲུགས་བརྩོད་སྡུག་བསྔལ་རྒྱུན་ཆད་མེད་པས།།འཛམ་གླིང་སྐྱེ་འགྲོ་བར་མེད་མནར་ཞིང་།།ནང
དུ་རྩ་རླུང་ཐིག་ལེ་འཁྲུགས་པས།།བར་ཆད་རྐྱེན་ངན་རླུང་ལྟར་འཚུབས་ཤིང་།།གསང་བ་ཏིང་འཛིན་གཡོ་བའི་ཆོ་འཕྲུལ།།རང་སྣང་ལོག་པའི་སྙིང་གཅོང་ནད་ཀྱིས།།ཟིན་

པཔའི་སྨྱོན་པ་ང་ཡི་རེས།།རྩ་གསུམ་ཀུན་འདུས་ཁྱེད་ལས་མེད་དོ།།བར་ཆད་ཕྱི་ནང་གསང་བའི་ཆོ་འཕྲུལ།།མ་སྐྱེས་དག་མཉམ་ཀློང་དུ་བབློག་ཅིག།དུས་མིན་འཆི་བའི་འཇིགས་ལས
སྐྱོབས་མཛོད།།བླ་མ་མཁྱེན་ནོ་ཐུགས་རྗེས་གཟིགས་ཤིག།སངས་རྒྱས་བསྟན་པའི་རྒྱལ་མཚན་འགྱེལ་བར།།སེམས་བྲལ་བྱེད་པ་ཁོ་བོ་མ་གཏོགས།།མེད་པས་སྐྱོ་ཡང་ལྷ་
མིའི་མཆོད་སྡོང་།།ཕན་པ་དེའི་འབྱུང་གནས་འདི་ཉིད་བསམ་ཞིང་།།ཐུབ་བསྟན་རྒྱལ་མཚན་བདག་གིས་སྦྲེང་ངོ་།།དཔུང་དང་རབ་མདའ་མཛོད་ཅིག་རྗེ་བཙུན།།བར་ཆད་རྐྱེན་ང་
འཕྲང་ལས་སྒྲོལ་ཅིག།དུས་མིན་འཆི་བ་བཟློག་ཏུ་གསོལ་ལོ།།བླ་མ་མཁྱེན་ནོ་ཐུགས་རྗེས་གཟིགས་ཤིག།བསྒྲུབ་པརྒྱུད་བསྟན་པའི་ཕྲེང་ཐག་ཆད་ལ།།ཉེ་བའི་དུས་འདིར་སྦྲེལ་པའི།
བློ་ཅན།།ངན་བུ་མ་གཏོགས་མེད་འདིར་བསམ་པས།།སྐྱོ་ཤས་སྙིང་ལ་བཟོད་བླག་མེད་ཅིང་།།དེ་ལྟའི་ནུས་པ་བདག་ལ་མེད་ཀྱང་།།བསྟན་པའི་སྙིང་པོ་འཛིན་པའི་བློས་སྟོབས།།མ
འོངས་བསྐལ་པའི་བར་དུ་བསྐྱེད་པའི།།གཡར་ངམ་སྙིང་ནས་འཆའ་བ་ལགས་ཀྱིས།།དཔུང་དང་ར་མདའ་མཛོད་ཅིག་རྗེ་བཙུན།།བར་ཆད་རྐྱེན་ངན་འཕྲང་ལས་སྒྲོལ་ཅིག།དུས་

མིན་འཆེ་བ་བཟློག་ཏུ་གསོལ་ལོ།།བླ་མ་མཁྱེན་ནོ་ཐུགས་རྗེས་གཟིགས་ཤིག།སྙིགས་མའི་སྐྱེ་འགྲོ་སྐྱབས་མེད་ལྟོས་བྲལ།།ཕན་པའི་མགོན་ཡང་དགྲ་རུ་ལངས་ཤིང་།།
རྒྱལ་བསྟན་མཐའ་ལ་རྟགས་ཙམ་འཆང་འདི།།འཛིན་པའི་སྡེ་དང་དགེ་བའི་བཤེས་ཀྱང་།།ཆོས་ལྟར་བཅོས་པའི་ཡོ་ལངས་ཆེན་པོས།།སངས་རྒྱས་བསྟན་པ་བཤིག་པའི་སྤྱོད་ངན།།སྡིག
ཏོ་ཅན་གྱི་རྗེས་སུ་ཞུགས་པས།།ཐུབ་མཆོག་བསྟན་དང་རྒྱབ་འགལ་འགྱུར་འདིས།།ཁོ་བོའི་སྙིང་ཁ་སྟོད་དུ་འགས་པའི།།དུཿཁ་དྲག་པོས་གཟིར་བའི་སྡུག་བསྔལ།།བཟོད་བླག།
མེད་ཀྱང་བདག་ལས་གཞན་གཅེས།།བྱང་ཆུབ་སེམས་ཀྱི་སྙིང་སྟོབས་བསྐྱེད་དེ།།སྐྱེ་རྒུ་ཡོངས་ལ་བདེ་བའི་རྒྱུ་མཆོག།ཐུབ་མཆོག་སངས་རྒྱས་བསྟན་པ་རིན་ཆེན།།དྲི་མར་བཅས
གང་དྲི་མེད་བགྱིས་ཏེ།།མ་འོངས་བསྐལ་པ་ཞིག་པའི་བར་དུ།།འཛིན་པའི་དམ་བཅའ་སྙིང་ནས་བགྱིད་དོ།།དཔུང་དང་ར་མདའ་མཛོད་ཅིག་རྗེ་བཙུན།།ངན་བུའི་ལྷག་བསམ་
ཡིད་བཞིན་འགྲུབ་ཅིང་།།བར་ཆད་དུས་མིན་འཆི་བའི་ཚོགས་ཀུན།།ཞི་བའི་ཕྲིན་ལས་མྱུར་དུ་མཛོད་ཅིག།བདག་ལ་རེས་ཁྱེད་ལས་མེད་དོ།།བླ་མ་མཁྱེན་ནོ་ཐུགས་རྗེས་གཟིགས

ཤིག།ངན་བུ་བདག་ནི་འདི་ནས་སྐྱེ་ཀུན།།སངས་རྒྱས་བསྟན་དང་སེམས་ཅན་དོན་ལས།།རང་དོན་ཡིད་བྱེད་འགའ་ཡང་མེད་པ།།དཀོན་མཆོག་ཀུན་འདུས་ཁྱེད་ཀྱིས་མཁྱེན་ལགས།།
མཐོ་རིས་ངན་སོང་སངས་རྒྱས་ཞིང་ངམ།།བར་དོའི་འཇིག་རྟེན་གནས་ཀྱང་རུང་གི།།བདག་པས་གཞན་གཅེས་བྱང་ཆུབ་སེམས་འདི།།བརྗེད་པར་མི་བགྱི་ཟད་པའི་དུས་འདིར།།དམ།
ཆོས་སངས་རྒྱས་བསྟན་བཞིན་འཛིན་པར།།གཅིག་ཏུ་བརྩོན་པའི་གཡར་དམ་འཆའ་ཞིང་།།དམ་བཅའ་བཞིན་དུ་སྤྱོད་པར་བགྱིད་ན།།དཔུང་དང་རབ་མདའ་མྱུར་དུ་མཛོད་ཅིག།དུས་
མིན་འཆི་བའི་བར་ཆད་ཞི་ཞིང་།།བསམ་དོན་འགྲུབ་པའི་ཕྲིན་ལས་མཛོད་ཅིག།བླ་མ་མཁྱེན་ནོ་ཐུགས་རྗེས་གཟིགས་ཤིག།ཁམས་གསུམ་གནས་འདི་རྨི་ལམ་བཞིན་དུ།།
བདག་གཞན་མ་གྲུབ་གཉིས་སྣང་ཟད་པས།།སྐྱེ་དང་འཆི་བ་མེད་པར་ཤེས་ཏེ།།འགྲོ་འོང་བྲལ་བའི་གནས་ཤིག་རྙེད་ཀྱང་།།གཞན་ཕན་བློ་ཤུག་དྲག་པོའི་མཐུ་ཡིས།།སྒྱུ་མ་ལྟ་
བུའི་བསྟན་དང་འགྲོ་དོན།།མ་འོངས་བསྐལ་པ་ཀུན་དང་ཁྱད་པར།།ཟད་པའི་དུས་འདིར་བརྩོན་པར་བགྱིད་དོ།།སྨོན་བཞིན་འགྲུབ་པའི་མཐུན་འགྱུར་བྱིན་རླབས།།སངས་རྒྱས་

ཀུན་དངོས་བསྟན་པའི་བདག་པོ།།རྗེ་བཙུན་བླ་མ་ཁྱེད་ཀྱིས་མཛོད་ཅིག།དུས་མིན་འཆི་བའི་བར་ཆད་ཞི་ཞིང་།།བསམ་དོན་འགྲུབ་པའི་ཕྲིན་ལས་མཛོད་ཅིག།ཟླ
མ་མམཁྱེན་ནོ་ཐུགས་རྗེས་གཟིགས་ཤིག།དམ་ཆོས་ཀུན་འདུས་དགེ་བའི་ལམ་སྟོན།།རྗེ་བཙུན་བླ་མ་ཁྱེད་ཀྱིས་མཛོད་ཅིག།དུས་མིན་འཆི་བའི་བར་ཆད་ཞི་ཞིང་།།བསམ་དོན་འགྲུབ
པའི་ཕྲིན་ལས་མཛོད་ཅིག།བླ་མ་མཁྱེན་ནོ་ཐུགས་རྗེས་གཟིགས་ཤིག།དགེ་འདུན་ཀུན་འདུས་ཐར་པའི་ལམ་སྟོན།།རྗེ་བཙུན་བླ་མ་ཁྱེད་ཀྱིས་མཛོད་ཅིག།དུས་མིན་འཆི་བའི་བར་
ཅད་ཞི་ཞིང་།།བསམ་དོན་འགྲུབ་པའི་ཕྲིན་ལས་མཛོད་ཅིག།བླ་མ་མཁྱེན་ནོ་ཐུགས་རྗེས་གཟིགས་ཤིག།བསྟན་པའི་སྒྲོན་མེ་རྡོ་རྗེ་འཛིན་དབང་།།དཔལ་ལྡན་དུས་གསུམ་གཤེགས།
པའི་བླ་མ།།སངས་རྒྱས་ལས་ལྷག་བཀའ་དྲིན་འཁོར་མེད།།རྒྱལ་བ་ཀུན་འདུས་ཁྱེད་རང་མཁྱེན་ནོ།།བྱིན་རླབས་སྨིན་གྲོལ་ཆར་ཆེན་ཕོབས་ལ།།རྟོགས་གྲོལ་དུས་མཉམ་ཉིད་དུ་
མཛོད་ཅིག།དུས་མིན་འཆི་བའི་བར་ཆད་ནི་ཞིང་།།བས་མདོན་འགྲུབ་པའི་ཕྲིན་ལས་མཛོད་ཅིག།བླ་མ་མཁྱེན་ནོ་ཐུགས་རྗེས་གཟིགས་ཤིག།དངོས་གྲུབ་འབྱུང་གནས་ཡི་དམ་

ཀུན་འདུས།།དཔལ་ལྡན་ཐ་མ་ཁྱེད་རང་མཁྱེན་ནོ།།ཐུན་མཆོག་གྲུབ་པའི་དགེ་མཚན་གསུམ་གྱིས།།བསྟན་འགྲོའི་ཕན་བདེ་སྤེལ་ནུས་མཛོད་ཅིག།དུས་མིན་འཆི་བའི་བར་ཆད་ན་
ཞིང་།།བསམ་དོན་འགྲུབ་པའི་ཕྲིན་ལས་མཛོད་ཅིག།བླ་མ་མཁྱེན་ནོ་ཐུགས་རྗེས་གཟིགས་ཤིག།གདུལ་དཀའ་འདུལ་ཕྱིར་ཐུགས་རྗེའི་རོལ་གར།།དྲག་པོའི་སྒྲར་བཞེངས་ཟིན་
ལས་བདག་ཉིད།།ཆོས་སྐྱོང་པོ་རྒྱུད་མོ་རྒྱུད་ཀུན་འདུས།།དཔལ་ལྡན་བླ་མ་ཁྱེད་རང་མཁྱེན་ནོ།།ཟིན་ལས་རྒྱ་མཚོའི་གར་གྱིས་གདུག་ཅན།།ཚར་གཅོད་རྗེས་འཛིན་ནུས་པར
མཛོད་ཅིག།དུས་མིན་འཆི་བའི་བར་ཆད་ཞི་ཞིང་།།བསམ་དོན་འགྲུབ་པའི་ཕྲིན་ལས་མཛོད་ཅིག།བླ་མ་མཁྱེན་ནོ་ཐུགས་རྗེས་གཟིགས་ཤིག།བདག་ལ་འབྲེལ་བར་བཅས་
འི་སེམས་ཅན།།འགའ་ཡང་དོན་མེད་ལོག་པར་མ་གྱུར།།ཐམས་ཅད་ལས་ཉོན་སྒྲིབ་ཚོགས་བསལ་ནས།།སངས་རྒྱས་ས་ལ་འདྲེན་པའི་དེད་དཔོན།།མཆོག་ཏུ་འབྱུང་བར
བྱིན་གྱིས་རློབས་ཤིག།གཞན་གནོད་གཞིར་བཅས་སྤངས་པའི་ཚུལ་ཁྲིམས།།ཉེས་སྤྱོད་མ་ལུས་སྡོམ་པའི་བརྟུལ་ཞུགས།།དམ་ཆོས་འདུལ་བའི་བསྟན་པའི་རྒྱལ་མཚན།།

བདག་ཉིད་གཅིག་པུས་བསྒྲེངས་པར་བགྱིའོ།།གཞན་ཕན་གཞིར་བཅས་བསྒྲུབ་པའི་བརྟུལ་ཞུགས།།དགེ་ཆོས་སྡུད་དང་སེམས་ཅན་དོན་བྱེད།།རྒྱ་ཆེན་བྱང་ཆུབ
སེམས་དཔའི་གདུང་བརྒྱུད།།རིན་ཆེན་ཕྲེང་བ་བདག་གིས་བཟུང་ངོ་།།བླ་མེད་དབང་གི་ཆུ་བོ་རྫོགས་ཤིང་།།བསྐྱེད་སྔགས་རྫོགས་པའི་རིམ་པར་ལྡན་པས།།གསང་སྔགས་བསྟན་
པཔའི་གསང་བའི་མཛོད་ཁང་།།འཛིན་ཞིང་སྤེལ་བ་བདག་གིས་བགྱིད་དོ།།རང་བྱུང་ཡེ་ཤེས་ལྷན་ཅིག་སྐྱེས་པ།།རང་གསལ་རྟོགས་པ་དོན་གྱི་ནོར་བུ།།སྐལ་ལྡན་སྐྱེ་བོའི་རེ་བ་
སྐོང་བའི།།དོན་བརྒྱུད་ཡིད་བཞིན་ནོར་བུའི་ཕྲེང་བ།།རྒྱུན་མི་བཅད་པར་བདག་གིས་འཛིན་ནོ།།འདི་ལྟར་བདག་གིས་གཡར་དམ་བཅས་བཞིན།།སྒྲུབ་ལ་སྐྱོ་ངལ་མེད་པར་འཇུག
ན།།ཡིད་བཞིན་འགྲུབ་པའི་མཐུན་འགྱུར་བྱིན་རླབས།།དཔུང་དང་རོག་བླ་རྒྱབ་བརྟེན་རེས།།རྗེ་བ་རྩོན་གྱིད་ལས་གཞན་དུ་མེད་དོ།།བླ་མ་མཁྱེན་ནོ་ཐུགས་རྗེས་གཟིགས་ཤིག།
སྣོད་བཅུད་རྟེན་འབྲེལ་ལོག་པའི་ཕྱོགས་ཀུན།།ཟད་ཅིང་མིང་ཡང་གྲགས་པ་མེད་པར།།གྱི་ནང་གསང་བའི་ལེགས་པའི་རྟེན་འགྱུང་།།དབྱར་གྱི་ཆུ་བོ་རྒྱས་པ་ལྟ་བུར།།གོང་ནས་གོང

དུདུ་འཕེལ་བའི་བཀྲ་ཤིམ།།བླ་མ་ལྷ་དང་མཁའ་འགྲོ་ཀུན་འདུས།།རྗེ་བཙུན་བླ་མ་ཁྱེད་ཀྱིས་སྒྲོལ་ཅིག།བས་མངོན་སྨོན་པ་བཞིན་དུ་འགྲུབ་པར།།ཇེ་བཙུན་བླ་མ་ཁྱེད་ཀྱིས་མཛོད་ཅིག།
བར་ཆད་མི་མཐུན་ཉེས་ཚོགས་ཐམས་ཅད།།རྗེ་བཙུན་བླ་མ་ཁྱེད་ཀྱིས་སོལ་ཅིག།རྟེན་ཅིང་འབྲེལ་འབྱུར་ལེགས་པའི་དཔལ་ཀུན།།རྗེ་བཙུན་བླ་མ་ཁྱོད་ཀྱིས་སྒྲིགས་ཤིག།ངན་བུའི་རེ།།
ལྟོས་ཁྱོད་ལས་མེད་དོ།།མཐོ་གཏོང་དམའ་གཏོང་ཅི་མཛད་ཁྱེད་མཁྱེན།།སྙིང་ཁོང་རུས་པའི་གཏིང་ནས་འབོད་དོ།།བླ་མ་ཁྱེད་ཀྱི་ཐུགས་རྗེས་གཟིགས་ཤིག།།ཅེས་པའང་དུས་
ཀྱི་འགྱུར་བ་མི་བཟད་པས་རྒྱལ་བསྟན་